**Kroatian käsipallomaajoukkue** edustaa Kroatiaa miesten kansainvälisissä käsipallo-otteluissa. Sitä hallinnoi Kroatian käsipalloliitto. Joukkue aloitti toimintansa 1990-luvun alkupuolella, Kroatian itsenäistyttyä Jugoslaviasta.

Kroatia on voittanut olympiakultaa Atlantassa 1996 ja Ateenassa 2004. Atlantassa se voitti välieräottelussa Ranskan 24–20 ja loppuottelussa Ruotsin 27–26. Ateenassa Kroatia kukisti välierässä Unkarin 33–30 ja loppuottelussa Saksan 26–24. Lontoossa 2012 Kroatia saavutti pronssia.

MM-kilpailuissa Kroatia on voittanut kultaa Portugalin kisoissa 2003. Se voitti välieräottelussa Espanjan kahden jatkoajan jälkeen 39–37 ja loppuottelussa Saksan 34–31. MM-hopeaa Kroatia sai ensimmäisen kerran Islannissa 1995 hävittyään loppuottelussa Ranskalle 19–23. Tunisian kisoissa 2005 se kärsi finaalissa tappion Espanjalle 34–40. Kotikisoissaan 2009 Kroatia hävisi loppuottelussa Ranskalle 19–24. Espanjan MM-kisoissa 2013 Kroatia saavutti pronssia.

EM-kilpailuissa Kroatia sai hopeaa Norjassa 2008 hävittyään loppuottelussa Tanskalle 20–24 ja Itävallassa 2010 hävittyään loppuottelussa Ranskalle 21–25. Portugalin EM-kisoissa 1994 Kroatia sijoittui kolmanneksi voitettuaan pronssiottelussa Tanskan 24–23. Serbian EM-kisoissa 2012 Kroatia hävisi välierässä isäntämaalle mutta voitti pronssiottelussa Espanjan. Vuoden 2014 EM-kilpailuissa selvitti tiensä jälleen mitalipeleihin, mutta jäi neljänneksi. Puolassa vuonna 2016 järjestetyissä EM-kilpailuissa Kroatia palasi mitalikantaan voittamalla pronssia. Vuonna 2020 joukkue saavutti kolmannen kerran EM-hopeaa.

Arvokisasijoitukset
-------------------

### Kesäolympialaiset

* 1992 – ei osallistunut karsintoihin
* 1996 – Kultaa **kultaa**
* 2000 – ei selviytynyt kisoihin
* 2004 – Kultaa **kultaa**
* 2008 – neljäs
* 2012 – Pronssia **pronssia**
* 2016 – viides

### MM-kilpailut

* 1993 – ei osallistunut
* 1995 – Hopeaa **hopeaa**
* 1997 – 13.
* 1999 – kymmenes
* 2001 – yhdeksäs
* 2003 – Kultaa **kultaa**
* 2005 – Hopeaa **hopeaa**
* 2007 – viides
* 2009 – Hopeaa **hopeaa**
* 2011 – viides
* 2013 – Pronssia **pronssia**
* 2015 – kuudes
* 2017 – neljäs
* 2019 – kuudes

### EM-kilpailut

* 1994 – Pronssia **pronssia**
* 1996 – viides
* 1998 – kahdeksas
* 2000 – kuudes
* 2002 – 16.
* 2004 – neljäs
* 2006 – neljäs
* 2008 – Hopeaa **hopeaa**
* 2010 – Hopeaa **hopeaa**
* 2012 – Pronssia **pronssia**
* 2014 – neljäs
* 2016 – Pronssia **pronssia**
* 2018 – viides
* 2020 – Hopeaa **hopeaa**

Lähteet
-------

1. ↑  Handball Olympic Games 1996 at Atlanta (usa) Men Sports123.com (englanniksi)
2. ↑  Handball Olympic Games 2004 at Athínai (gre) Men Sports123.com (englanniksi)
3. ↑  Handball Men: World Championships 2003 in Portugal Sports123.com (englanniksi)
4. ↑  Handball Men: World Championships 1995 in Iceland Sports123.com (englanniksi)
5. ↑  Handball Men: World Championships 2005 in Tunisia Sports123.com (englanniksi)
6. ↑  Handball Men: World Championships 2009 in Croatia Sports123.com (englanniksi)
7. ↑  Handball Men: European Championships 2008 in Norway Sports123.com (englanniksi)
8. ↑  Handball Men: European Championships 2010 in Austria *Sports123.com*.  (englanniksi)
9. ↑  Handball Men: European Championships 1994 in Portugal Sports123.com (englanniksi)
10. ↑  Tournament Summary (pdf) *26th Men's World Championship 2019*. International Handball Federation. Viitattu 27.1.2019. (englanniksi)
11. ↑  2020 Men's EHF Euro – Final Tournament European Handball Federation.  Arkistoitu 18.1.2020. Viitattu 27.1.2020. (englanniksi)

Aiheesta muualla
----------------

* Kroatian käsipalloliiton sivusto (kroatiaksi)

  

EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | *Yhdistynyt kuningaskunta*

**Entisiä joukkueita:** DDR | IVY | Jugoslavia | Neuvostoliitto | Serbia ja Montenegro | Tšekkoslovakia